CELEX: 31991R2123
Language: el
Date: 1991-07-18 00:00:00
Title: Κανονισμός (ΕΟΚ) αριθ. 2123/91 της Επιτροπής της 18ης Ιουλίου 1991 για την αναστολή του προκαθορισμού επιστροφών κατά την εξαγωγή για ορισμένα προϊόντα σιτηρών και ορύζης εξαγόμενα υπό μορφή εμπορευμάτων μη υπαγομένων στο παράρτημα ΙΙ της συνθήκης

Avis juridique important

|

31991R2123

Κανονισμός (ΕΟΚ) αριθ. 2123/91 της Επιτροπής της 18ης Ιουλίου 1991 για την αναστολή του προκαθορισμού επιστροφών κατά την εξαγωγή για ορισμένα προϊόντα σιτηρών και ορύζης εξαγόμενα υπό μορφή εμπορευμάτων μη υπαγομένων στο παράρτημα ΙΙ της συνθήκης  

Επίσημη Εφημερίδα αριθ. L 196 της 19/07/1991 σ. 0030 - 0030

ΚΑΝΟΝΙΣΜΟΣ ( ΕΟΚ ) αριθ . 2123/91 ΤΗΣ ΕΠΙΤΡΟΠΗΣ  της 18ης Ιουλίου 1991  για την αναστολή του προκαθορισμού επιστροφών κατά την εξαγωγή για ορισμένα προϊόντα σιτηρών και ορύζης εξαγόμενα υπό μορφή εμπορευμάτων μη υπαγομένων στο παράρτημα ΙΙ της  συνθήκηςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1340/90 ( 2 ), και ιδίως το άρθρο 16 παράγραφος 7 πρώτο εδάφιο,  τον κανονισμό ( ΕΟΚ ) αριθ . 3036/80 του Συμβουλίου της 11ης Νοεμβρίου 1980 περί καθορισμού των γενικών κανόνων που αφορούν τη χορήγηση επιστροφών κατά την εξαγωγή και των κριτηρίων καθορισμού του ύψους αυτών, για ορισμένα γεωργικά προϊόντα εξαγόμενα υπό  μορφή εμπορευμάτων μη υπαγομένων στο παράρτημα ΙΙ της συνθήκης ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 3381/90 ( 4 ), και ιδίως το άρθρο 5 παράγραφος 3 πρώτο εδάφιο,  τον κανονισμό ( ΕΟΚ ) αριθ . 1418/76 του Συμβουλίου της 21ης Ιουνίου 1976 περί κοινής οργανώσεως αγοράς στον τομέα της ορύζης ( 5 ), όπως τροποποιήθηκε τελευταία από τον κανονισμό ( ΕΟΚ ) αριθ. 1806/89 ( 6 ), και ιδίως το άρθρο 17 παράγραφος 7 πρώτο εδάφιο,  Εκτιμώντας :  ότι το άρθρο 16 παράγραφος 7 του κανονισμού ( ΕΟΚ ) αριθ . 2727/75, το άρθρο 5 παράγραφος 3 του κανονισμού ( ΕΟΚ ) αριθ . 3035/80 και το άρθρο 17 παράγραφος 7 του κανονισμού ( ΕΟΚ) αριθ . 1418/76 προβλέπουν την αναστολή του προκαθορισμού της επιστροφής για  βασικά προϊόντα εξαγόμενα υπό μορφή ορισμένων εμπορευμάτων -  ότι, λόγω της καταστάσεως που επικρατεί σε ορισμένες αγορές, καθίσταται αναγκαία η προσαρμογή των επιστροφών για ορισμένα προϊόντα - ότι, προκειμένου να αποφευχθεί η υποβολή αιτήσεων για τον προκαθορισμό επιστροφών για κερδοσκοπικούς λόγους, ο  προαναφερθείς προκαθορισμός θα πρέπει να ανασταλεί μέχρι την έναρξη της ισχύος της εν λόγω προσαρμογής -  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  Ο προκαθορισμός επιστροφών κατά την εξαγωγή σταριού ( σκληρό και μαλακό ) και σμιγαδιού, σίκαλης, κριθαριού, βρώμης, καλαμποκιού και στο ρύζι σε θραύσματα, τα οποία εξάγονται υπό μορφή εμπορευμάτων υπαγομένων στο παράρτημα Β του κανονισμού ( ΕΟΚ )  αριθ . 2727/75 ή στο παράρτημα Β του κανονισμού ( ΕΟΚ) αριθ . 1418/76, αντιστοίχως, αναστέλλεται μέχρι και τις 31 Ιουλίου 1991 συμπεριλαμβανομένης .  Άρθρο 2  Ο παρών κανονισμός αρχίζει να ισχύει στις 19 Ιουλίου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 18 Ιουλίου 1991 . Για την Επιτροπή  Martin BANGEMANN  Αντιπρόεδρος  ( 1 ) ΕΕ αριθ . L 281 της 1 . 11 . 1975, σ . 1 . ( 2 ) ΕΕ αριθ . L 353 της 17 . 12 . 1990, σ . 23 . ( 3 ) ΕΕ αριθ . L 323 της 29 . 11 . 1980, σ . 27 . ( 4 ) ΕΕ αριθ . L 327 της 27 . 11 . 1990, σ . 4 . ( 5 ) ΕΕ αριθ . L 166 της 25 . 6 . 1976, σ . 1 . ( 6 ) ΕΕ αριθ . L 177 της 24 .  6 . 1989, σ . 1 .